«O‘zbekiston Respublikasida afv etishni amalga oshirish tartibi to‘g‘risida nizomni tasdiqlash haqida»gi Prezident farmoni qabul qilindi. Bu haqda Adliya vazirligi o‘zining Telegram kanalida xabar berdi. Afv etish quyidagi shakllarda amalga oshiriladi: asosiy va o‘talmagan qo‘shimcha jazodan to‘liq yoki qisman ozod etish;   jazodan shartli ozod qilish;   umrbod ozodlikdan mahrum qilish jazosini yoki o‘talmay qolgan ozodlikdan mahrum qilish jazosining muayyan qismini yengilroq jazoga almashtirish;   sudlanganlikni olib tashlash.